2. Oktober
Dr 2. Oktober isch dr 275. Dag vum Gregorianische Kalender (dr 276. in Schaltjohr), dodermit blybe no 90 Däg bis zum Änd vum Johr.

Was isch bassiert? 

 1187: Dr Saladin eroberet Jerusalem un macht dodermit ere 88-jehrige chrischtlige Herrschaft iber d Stadt e Änd.
 1845: Z Leipzig wird di Dytsch Morgeländisch Gsellschaft grindet.
 1891: Im schwyzerische Bade wird d Kollektivgsellschaft Brown, Boveri & Cie. grindet, wu si uf Elektrotechnik spezialisiert.
 1910: Z Wiin wird d Oper Kleider machen Leute vum Alexander von Zemlinsky (Musig) un vum Leo Feld (Libretto) urufgfihrt.
 1955: ENIAC, wu zue dr erschte Computer zellt het, wird abgschalte. Är isch ain vu dr letscht Computer gsi, wu mit em Dezimalsyschtem operiert het.
 1958: Guinea wird dur e Referendum unabhängig vu Frankrych. 
 1984: D Elisabeth Kopp wird as erschti Frau in Schwyzer Bundesrot gwehlt.
1996: Der Aeroperu-Flug 603 stürzt wäg em ne Wartigsfähler i Pazifik. Bi däm Unglück chömme 70 Persone um z Läbe.
 2001: Wäg ere akute Liquiditetskrise stellt d Schwyzer Fluggsellschaft Swissair ihre Flugbedriib yy.

Uf d Wält chuu 
 1839: Hans Thoma, düütsche Moler
 1862: Angiolina Vonmoos, Schwyzer Dichterin
 1869: Mohandas Karamchand Gandhi, indische Revolutionär un Pazifischt
 1877: Toni Rothmund, dytschi Schriftstelleri
 1890: Groucho Marx, US-amerikanische Schauspiiler
 1936: Wolfgang Miessmer, dytsche Sänger un Lehrer
 1977: Didier Défago, Schwyzer Skirännfahrer
 1984: Eldin Jakupovic, bosnisch-schwyzerische Fueßballspiiler
 1986: Camilla Belle, US-amerikanischi Schauspiileri

Gstorbe 
 1920: Max Bruch, dytsche Komponischt
 1968: Marcel Duchamp, franzesische Moler un Objäktchinschtler
 1991: Maria Aurèlia Capmany, katalanischi Autorin und Feminischtin
 2016: Neville Marriner, britische Dirigänt

Weblink 

1002